
                      ΕΛΛΗΝΙΚΗ ΔΗΜΟΚΡΑΤΙΑ
                                       Ρέθυμνο 14 Σεπτεμβρίου 2016    
 ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ & ΘΡΗΣΚΕΥΜΑΤΩΝ                             Αριθ. Πρωτ:  85                                                                                                           

              ΠΕΡΙΦΕΡΕΙΑΚΗ Δ/ΝΣΗ Α/ΘΜΙΑΣ 




                &  Β/ΘΜΙΑΣ ΕΚΠ/ΣΗΣ ΚΡΗΤΗΣ

    ΣΧΟΛΙΚΟΣ ΣΥΜΒΟΥΛΟΣ ΔΗΜΟΤΙΚΗΣ ΕΚΠ/ΣΗΣ

         2ης ΠΕΡΙΦΕΡΕΙΑΣ ΝΟΜΟΥ ΡΕΘΥΜΝΗΣ

                            

Ταχ. Δ/νση      :  Μοάτσου 38                          

Ταχ. Κώδ.         : 74100 Ρέθυμνο                 

Πληροφορίες  : Αντώνης Μπερκούτης           

Τηλέφωνο        : 28310 52792     

FAX                    : 28310 52728     
               
E-mail                : aberkoutis@gmail.com 

                             και berkoutis@sch.gr                        

URL                    : http://sites.google.com/site/berkoutis
Θέμα 1ο: Ευχές για τη νέα σχολική χρονιά
Αγαπητοί/ές συνάδελφοι/ισσες
          Έχοντας βιώσει τα προηγούμενα χρόνια την ουσιαστική και αποτελεσματική συνεργασία μας αισιοδοξώ και σας διαβεβαιώνω ότι θα συνεχίσω να είμαι στην διάθεσή σας, συνεργάτης, εμψυχωτής και αρωγός, υποστηρίζοντας τις προσπάθειές σας και το έργο σας, με γνώμονα πάντα το συμφέρον των μαθητών μας αλλά και την ανάδειξη της ποιότητας του εκπαιδευτικού σας έργου.     
          Ας ευχηθούμε η χρονιά που ξεκινά να προσφέρει σε όλους μας τη χαρά να νιώθουμε αποτελεσματικοί στην προσπάθειά μας και στην πορεία προς το καλύτερο δυνατό για τους μαθητές μας και για εμάς τους ίδιους.
Θέμα 2ο: Επιμορφωτικές συναντήσεις με τους εκπαιδευτικούς και συνάντηση εργασίας με τους 

           Δ/ντές/ντριες των Σχολείων της Περιφέρειας.

          Στο πλαίσιο του προγραμματισμού του εκπαιδευτικού έργου του τρέχοντος σχολικού έτους και των επιμορφωτικών δράσεων που απευθύνονται στους εκπαιδευτικούς της Περιφέρειάς μας θα πραγματοποιηθούν συνάντηση εργασίας με τους/τις Δ/ντές/τριες και τους/τις Προϊσταμένους/ες και επιμορφωτική συνάντηση με τους/τις δασκάλες/ους της Α΄τάξης των Σχολείων της Περιφέρειάς μας ως εξής: 
· Τη Δευτέρα 19 Σεπτεμβρίου 2016 στις 11.30-14.00 επιμορφωτική συνάντηση για τους/τις δασκάλους/ες της Α΄ τάξης των Σχολείων της Περιφέρειάς μας με θέμα:

«Η γλωσσική διδασκαλία στην Α΄τάξη: θεωρία και πράξη για την ομαλή μετάβαση από την Ανάδυση του Γραμματισμού στην Πρώτη Ανάγνωση και Γραφή» (εμπλουτισμένη εισήγηση)-Στέλα Κουτσουράκη, Σχ. Σύμβουλος 5ης Περιφέρειας Ν. Ηρακλείου.

        Στόχοι της συνάντησης είναι η ενημέρωση για το γλωσσικό προφίλ των μαθητών στην αρχή της Α΄ τάξης, η γνωριμία με την πρώτη ενότητα της γλωσσικής διδασκαλίας και η παροχή πρακτικών, καινοτόμων, εφαρμόσιμων διδακτικών προτάσεων για την εισαγωγική ενότητα. Θα πραγματοποιηθεί στους χώρους του 7ου Δημ. Σχ. Ρεθύμνου (Αποστολάκη 6, Κουμπές).
       Επισημαίνεται ότι, όπως κάθε χρόνο, θα ακολουθήσει και δεύτερη επιμορφωτική συνάντηση τον Οκτώβριο για την ενσυνείδητη διδασκαλία γραμμάτων και διγράφων. Η ημερομηνία θα ανακοινωθεί έγκαιρα.
· την  Πέμπτη 22 Σεπτεμβρίου 2016 στις 10.00 συνάντηση εργασίας με τους/τις Δ/ντές/ντριες των 4/θεσίων και άνω Δημ. Σχολείων της Περιφέρειάς μας με θέμα: «Λειτουργία σχολείων και προγραμματισμός δραστηριοτήτων της 2ης Εκπαιδευτικής Περιφέρειας Ν. Ρεθύμνης για το διδακτικό έτος 2016 – 2017». Η συνάντηση θα πραγματοποιηθεί στο 7ο Δημ. Σχ. Ρεθύμνου (Αποστολάκη 6, Κουμπές).
          Παρακαλούνται οι Διευθυντές/ντριες να φροντίσουν ώστε να μη διαταραχθεί η εύρυθμη λειτουργία των σχολείων. Εφιστάται η προσοχή των εκπαιδευτικών στην έγκαιρη άφιξη, ώστε να αξιοποιηθεί πλήρως ο διαθέσιμος χρόνος.

Ο Σχολικός Σύμβουλος
Αντώνης Μπερκούτης 
ΠΡΟΣ:  Τους/τις κ. Διευθυντές/ντριες, τους/τις 


               κ. Προϊσταμένους/ες και τους/τις Εκπαιδευτικούς


              των Δημοτικών Σχολείων της Περιφέρειας


ΚΟΙΝ: 1. Τον κ. Προϊστάμενο  Επιστημονικής-   


                Παιδαγωγικής Καθοδήγησης


                Περιφερειακής Δ/νσης Α/θμιας                                                                                                                                                          


                Εκπ/σης Κρήτης


            2. Τον κ. Διευθυντή Α/θμιας Εκπ/σης                   


                 Ν. Ρεθύμνης     





            


              











